Diari Oficial de la Generalitat Valenciana


Sumari del DOGV 8854, del 10-07-2020 (2020/5423)

RESOLUCIÓ de 7 de juliol de 2020, del director general de l'Institut Valencià de la Joventut, per la qual es convoquen places en les residències juvenils de l'Institut Valencià de la Joventut per al curs 2020/2021, per a joves.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8854

Data del DOGV
:   10-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5423


Data del document
:   07-07-2020

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de juliol de 2020, del director general de l'Institut Valencià de la Joventut, per la qual es convoquen places en les residències juvenils de l'Institut Valencià de la Joventut per al curs 2020/2021, per a joves. [2020/5423]  
L'article 49.1.25 de l'Estatut d'Autonomia de la Comunitat Valenciana atribueix a la Generalitat competències exclusives en matèria de joventut.  
La Llei 15/2017, de 10 de novembre, de la Generalitat, de Polítiques integrals de joventut (d'ara en davant, Llei de Joventut), té com a finalitat garantir que els i les joves puguen definir i construir el seu projecte vital, individual i col·lectiu, en igualtat d'oportunitats. Així mateix, aquesta regulació persegueix garantir la participació i la corresponsabilitat de les persones joves en la presa de decisions, i fomentar al màxim els espais de trobada i de debat.  
Dins dels serveis a la joventut que ofereix l'Institut Valencià de la Joventut (IVAJ) es troben les residències juvenils. En concret, en l'article 42 de la Llei de Joventut, les residències juvenils es defineixen com un recurs i un servei per a la joventut.  
Els articles 68 i 69 del Decret 86/2015, de 5 de juny, del Consell, que desenvolupa reglamentàriament la Llei de Joventut, pels quals s'estableixen les normes reguladores del funcionament de les residències juvenils de la Generalitat, assenyalen que cada any es realitzarà la convocatòria d'adjudicació de places per a les residències juvenils.  
Amb la finalitat d'afavorir les possibilitats d'allotjament i manutenció de joves que, per raó d'estudis o per a dur a terme activitats esportives, culturals o d'índole similar, han de desplaçar-se fora del seu domicili particular, l'Institut Valencià de la Joventut convoca anualment places per a joves, d'acord amb el que preveu l'article 69.2 del Decret 86/2015, de 5 de juny del Consell, que desenvolupa reglamentàriament la Llei de Joventut, per a l'estada en les seues residències juvenils durant el curs acadèmic 2020/2021.  
D'altra banda, no es pot obviar la crisi sanitària generada per la pandèmia de Covid-19 i la consegüent declaració de l'estat d'alarma pel Reial decret 463/2020, de 14 de març, així com les successives pròrrogues. Aquesta situació va suposar l'adopció de mesures tan extraordinàries com el confinament de la població o la paralització de les activitats més quotidianes.  
El 28 d'abril, el Consell de Ministres, va aprovar el Pla per a la transició cap a una nova normalitat, amb l'alçament de les mesures establides en el Reial Decret pel qual s'estableix l'estat d'alarma. Aquest procés de desescalada es marca de manera gradual, asimètrica, coordinat amb les comunitats autònomes i adaptable als canvis d'orientació necessaris en funció de l'evolució de les dades epidemiològiques i de l'impacte de les mesures adoptades.  
En aquesta lluita davant la crisi sanitària generada per la Covid-19, la residència La Florida està sent utilitzada en aquests moments com a centre d'acolliment temporal d'emergència, sense que, a hores d'ara, es puga determinar una data concreta en què podrà tornar a prestar servei com a residència juvenil.  
Per tot el que s'ha exposat, l'Institut Valencià de la Joventut ha pres i prendrà les mesures adequades que determinen les autoritats pertinents, tant les higièniques com les d'aforament i de qualsevol tipus que s'estimen convenients per a les residències objecte d'aquesta convocatoria.  
En virtut de tot això i en ús de les facultats que l'article 11 de la Llei de Joventut confereix al director general de l'Institut Valencià de la Joventut, resolc:  
  
Primer  
Convocar places en les residències juvenils de l'Institut Valencià de la Joventut, per al curs acadèmic 2020/2021, per a joves estudiants i joves que duguen a terme alguna activitat esportiva, cultural o d'índole similar.  
  
Segon  
Aprovar les bases que regiran la convocatòria, que s'inclouen com a annex I d'aquesta resolució.  
Tercer  
Aprovar el corresponent model normalitzat de sol·licitud, inclòs com a annex II.  
  
Quart  
El director general de l'IVAJ adoptarà les mesures i les instruccions necessàries per al desenvolupament i l'aplicació d'aquesta resolució.  
  
Contra la present resolució, que posa fi a la via administrativa, podrà interposar-se potestativament recurs de reposició davant el mateix òrgan que la va dictar, en el termini d'un mes comptat a partir de l'endemà de publicar-se en el Diari Oficial de la Generalitat Valenciana (DOGV), o bé, directament, recurs contenciós administratiu davant el jutjat contenciós administratiu competent, en el termini de dos mesos comptats a partir de l'endemà de publicar-se en el DOGV. Tot això d'acord amb el que preveuen els articles 123 i 124 de la Llei 39/2015, d'1 d'octubre, del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que les persones interessades puguen interposar qualsevol altre recurs que consideren oportú.  
  
  
València, 7 de juliol de 2020.- El director general de l'IVAJ: Jesús Martí Nadal.  
  
  
ANNEX I  
Bases  
  
Primera. Objecte de la convocatòria  
Es convoquen places de residents per a joves estudiants i per a joves que duguen a terme alguna activitat esportiva, cultural o d'índole similar, en les residències juvenils de l'Institut Valencià de la Joventut, d'ara en davant IVAJ, per al curs acadèmic 2020/2021, d'acord amb les condicions següents:  
1.1. El programa oferit consistirà en allotjament i pensió alimentària completa. La pensió alimentària completa constarà de desdejuni, dinar i sopar. L'allotjament es realitzarà d'acord amb les condicions particulars de cada residència.  
1.2. A l'efecte de la present convocatòria, tant per als estudis universitaris com per als no universitaris, es considerarà curs acadèmic lectiu el que en el seu moment fixe la universitat corresponent i la conselleria competent en matèria d'educació.  
1.3. La plaça que s'obtinga s'estendrà fins a la finalització dels estudis oficials.  
1.4. A l'efecte d'aquesta convocatòria, es considerarà «cap de setmana» des de la vesprada del divendres fins a la nit del diumenge.  
1.5. El preu mensual establit no inclou el servei d'alimentació durant els caps de setmana, des del sopar del divendres fins al sopar del diumenge, en les residències juvenils Mare de Déu del Lledó i Sant Crist de la Mar, però sí l'allotjament.  
1.6. No obstant això, si la residència poguera prestar aqueixos serveis, els preus a aplicar serien els següents:  
Desdejuni: 1,00 -  
Dinar: 4,00 -  
Sopar: 3,00 -  
1.7. La residència juvenil Mare de Déu del Lledó romandrà tancada durant les festes locals de la Magdalena, de Castelló de la Plana, i no prestarà cap servei d'allotjament ni d'alimentació.  
1.8. Les residències juvenils romandran tancades durant les vacances escolars de Nadal i de Setmana Santa i, durant aquests períodes, es podrà sol·licitar als residents que retiren les seues pertinences de les habitacions. No obstant això, en les residències La Florida i Sant Crist de la Mar, la direcció podrà autoritzar la permanència dels residents que ho sol·liciten.  
1.9. El nombre de places convocades per al curs acadèmic 2020/2021 en les residències juvenils de la Generalitat són les següents:  
  
- Residència Juvenil Mare de Déu del Lledó: 13 places en habitacions dobles amb ús individual i bany compartit cada dues habitacions.  
- Residència Juvenil Sant Crist de la Mar: 31 places en habitacions dobles.  
- Residència Juvenil Universitària La Florida: 50 places en habitacions individuals amb bany.  
Les places vacants que es puguen produir durant la instrucció del procediment s'incorporaran a les places convocades.  
  
Segona. Beneficiaris i requisits  
2.1. Podran ser beneficiaris d'aquestes places:  
a) Joves que cursen estudis conduents a títols oficials impartits per les universitats de la Comunitat Valenciana.  
b) Joves que cursen cicles formatius o ensenyaments artístics, ensenyament secundari, batxillerats o estudis universitaris.  
c) Joves d'altres nacionalitats diferents de l'espanyola que participen en accions o programes europeus o altres programes de cooperació internacional.  
d) Joves que duguen a terme alguna activitat esportiva, cultural o d'índole similar.  
2.2. Les persones que sol·liciten una plaça en alguna de les residències juvenils objecte d'aquesta convocatòria hauran de tindre entre 14 anys i 30 anys, tots dos inclusivament, en el termini de presentació de la sol·licitud.  
2.3. No podran participar en la convocatòria antics residents als quals s'haja revocat la plaça en algun moment per alguna de les causes següents:  
- Organització o participació en actes en els quals es va alterar l'ordre o la bona convivència en la residència juvenil.  
- Participació en actes en els quals es va atemptar contra els béns de la residència.  
- Participació en actes en els quals es va menysprear la dignitat o la intimitat d'altres persones.  
  
Tercera. Adjudicació de les places i llista d'espera  
3.1. Per a l'adjudicació de les places, una vegada ordenades les sol·licituds per la data del registre d'entrada, s'atindrà als criteris següents i per aquest ordre de prelació:  
a) que residisquen a la Comunitat Valenciana,  
b) que estiguen cursant estudis universitaris,  
c) que estiguen cursant la resta d'estudis previstos en aquesta convocatòria,  
d) que duguen a terme alguna activitat esportiva, cultural o d'índole similar.  
3.2. Si en alguna residència el nombre de sol·licitants excedeix el nombre de places oferides, es farà una selecció d'acord amb el barem previst en la present convocatòria.  
3.3. Llista d'espera. Estarà formada per les sol·licituds presentades en termini, que reunisquen els requisits i que no hagen obtingut plaça en la primera adjudicació.  
3.4. En cas d'empat en la puntuació total, tant en les sol·licituds que obtinguen plaça com en les sol·licituds de la llista d'espera, prevaldrà, per a desempatar i per aquest ordre, la puntuació dels factors següents:  
a) dificultats d'escolarització en raó de la distància del domicili familiar al centre d'estudis  
b) valoració acadèmica  
c) condició d'orfandat absoluta  
d) situació de desocupació o atur laboral de tots els membres de la unitat familiar.  
e) situació de víctima de violència de gènere  
f) situació de família monoparental  
g) situació de família nombrosa  
h) condició de resident en el curs anterior, força de convocatòria  
i) existència de germans matriculats en la residència sol·licitada  
  
Quan l'empat persistisca, es resoldrà mitjançant l'ordre alfabètic dels cognoms; la lletra d'inici des de la qual es comptarà per al desempat serà la que establisca la resolució de la conselleria competent en funció pública, per la qual es determina la lletra per a fixar l'ordre d'intervenció dels aspirants a les proves selectives corresponents a l'últim any en què es va establir lletra per a tal fi.  
  
3.5. En el cas que existisquen places vacants abans de l'inici o durant el curs acadèmic, una vegada esgotada la llista d'espera:  
a) Les residències juvenils podran admetre joves estudiants o que hagen de realitzar algun tipus d'activitat de caràcter acadèmic, o alguna activitat esportiva juvenil o relacionada amb temes de joventut, i que no hagueren sol·licitat plaça en el marc d'aquesta convocatòria, o que l'hagueren sol·licitada fora de termini. Els residents així admesos, sempre que es mantinguen les condicions que els serviren per a ser admesos, conservaran la plaça fins a la finalització del corresponent curs i si volen continuar en la residència juvenil, hauran de participar en la següent convocatòria de places.  
b) En el supòsit de no reunir el requisit de l'edat, també podran admetre, encara que s'aplicaran les condicions que estableix la resolució de 9 d'agost de 2012, del director general de l'Institut Valencià de la Joventut, per la qual es determinen les tarifes, els preus i el procediment de contractació per a la reserva i utilització de les instal·lacions juvenils pròpies, o, en el seu cas, els que establisca la posterior normativa.  
  
3.6. Només s'adjudicarà una plaça per persona.  
  
Quarta. Sol·licituds i termini de presentació  
4.1. Cada sol·licitant haurà de presentar, degudament emplenat, un imprés de sol·licitud, segons el model que figura en l'annex II.  
4.2. El model de sol·licitud previst en l'annex II es podrà descarregar des del portal de l'IVAJ següent: http://www.ivaj.es/residencies.  
4.3. Les sol·licituds es presentaran preferentment en el Registre Electrònic de l'IVAJ:  
http://www.gva.es/es/inicio/procedimientos'id\_proc=215&version=amp  
4.4. En el cas d'optar per presentar les sol·licituds de manera presencial, hauran de fer-ho preferentment i amb cita prèvia, al Registre de l'IVAJ, carrer Hospital, 11, València 46968, als de les unitats territorials de l'IVAJ d'Alacant, rambla de Méndez Núñez, 41, 03555 Alacant, o de Castelló, carrer Orfebres Santalínea, 2, 12829 Castelló de la Plana, a les residències juvenils o en qualsevol dels llocs i mitjans que preveu l'article 16 de la Llei 39/2015.  
4.5. L'imprés haurà d'emplenar-lo i signar-lo la persona interessada, i, en el cas de menors d'edat, el pare, la mare o el tutor/a.  
4.6. La persona interessada podrà autoritzar l'IVAJ a efectuar la comprovació de les dades de residència i identitat del sol·licitant a través de la Plataforma Autonòmica d'Interoperabilitat (d'ara en davant PAI) de Residència i Identitat, i també la resta de situacions socioeconòmiques previstes per a la baremació, en compliment de la Llei 11/2007 i el Pla de Simplificació i Reducció de Càrregues Administratives de la Generalitat Valenciana, i el seu sector públic, aprovat mitjançant el Decret 165/2010, de 8 d'octubre de 2010, i publicat en el DOGV, el 14 d'octubre de 2010.  
4.7. Si de la comprovació efectuada resultara alguna discordança amb les dades facilitades per la persona interessada, l'òrgan instructor estarà facultat per a realitzar totes les actuacions que siguen necessàries per a la seua verificació.  
La inexactitud, falsedat o omissió, de caràcter essencial, en les dades de la sol·licitud, així com en els documents que l'acompanyen, determinaran la impossibilitat de continuar el procediment i, per tant, la inadmissió del sol·licitant. Tot això sense perjudici d'iniciar les accions pertinents per a exigir les responsabilitats, tant administratives com civils o penals, que pogueren derivar-se d'aquesta actuació, segons l'article 6.3 del Decret 165/2010, de 8 d'octubre, del Consell.  
4.8. En cas d'enviament per correu certificat, la presentació de la documentació en l'oficina de correus corresponent haurà de fer-se d'acord amb el que disposa l'article 31 del Reial decret 1829/1999, de 3 de desembre, en sobre obert, a fi que l'exemplar destinat a l'IVAJ siga datat i segellat abans de ser certificat. En cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella en la qual tinga entrada al Registre de l'IVAJ.  
4.9. El termini de presentació de sol·licituds serà des de l'endemà de la publicació de la present resolució en el Diari Oficial de la Generalitat Valenciana fins al 31 de juliol de 2020.  
  
Cinquena. Documentació  
5.1. La persona interessada haurà de presentar la sol·licitud, degudament emplenada i signada, segons el model oficial que figura en l'annex II, preferentment de forma telemàtica.  
Si el sol·licitant o, en el cas dels menors d'edat, el pare, la mare o el tutor/a, no prestara el seu consentiment per a efectuar les comprovacions de les dades d'identitat i de residència a través de la PAI, d'acord amb el que estableix el Decret 165/2010, o si, per altres causes, no fora possible obtindre aquestes dades a través de l'esmentat sistema, haurà d'aportar la documentació requerida següent:  
a) En cas de ser de nacionalitat espanyola: document nacional d'identitat (DNI).  
b) En cas de tindre la ciutadania en un estat membre de la Unió Europea o que forma part de l'Espai Econòmic Europeu: certificat d'inscripció en el Registre Central d'Estrangers o, si escau, certificat del dret a residir amb caràcter permanent. En tots dos casos haurà d'aportar-se passaport o DNI.  
c) Les persones que no es troben en cap dels supòsits anteriors: targeta d'identificació d'estranger.  
d) Document acreditatiu d'empadronament o de residència.  
Tota la documentació que es presente haurà de ser vàlida i estar en vigor. En el cas que hi haja algun document caducat, caldrà presentar-ne una còpia del mateix juntament amb el resguard d'haver sol·licitat la seua renovació.  
Tots els documents a què es refereix aquesta base aportats per les persones sol·licitants i expedits a l'estranger hauran d'ajustar-se als requisits següents:  
1. Hauran de ser oficials i estar expedits per les autoritats competents per a això, d'acord amb l'ordenament jurídic del país corresponent.  
  
2. Hauran de presentar-se legalitzats per via diplomàtica o, en el seu cas, mitjançant la postil·la del Conveni de la Haia. Aquest requisit no s'exigirà als documents expedits en als estats membres de la Unió Europea, o signataris de l'Acord sobre l'Espai Econòmic Europeu, per les autoritats competents d'aquests estats.  
3. Hauran d'anar acompanyats, si escau, de la seua corresponent traducció oficial al castellà.  
Tota la documentació indicada en els apartats anteriors que no siga original haurà de ser compulsada. En cas contrari, es considerarà no presentada després del previ requeriment de la seua esmena, d'acord amb el que estableix la base setena de la present resolució.  
5.2. Documentació complementària a l'efecte de baremació:  
a) Document acreditatiu de les notes obtingudes en el curs acadèmic 2019/2020, expedit per la secretaria del centre docent en què s'hagueren cursat aquests estudis i, només en el cas de no haver cursat estudis durant el referit any acadèmic, una declaració responsable de no haver cursat estudis el curs acadèmic anterior, així com un document acreditatiu de les notes obtingudes l'últim any en què es van realitzar estudis, expedit per la secretaria del centre docent en què s'hagueren cursat.  
  
b) Memòria descriptiva de l'activitat esportiva, cultural o d'índole similar, en el seu cas.  
c) Situacions socioeconòmiques:  
c.1. condició d'orfandat absoluta  
c.2.situació de desocupació o atur laboral de tots els membres de la unitat familiar  
c.3. víctima de violència de gènere  
c.4. família acollidora  
c.5. família monoparental  
c.6. família nombrosa  
c.7. condició de resident durant el curs anterior, fora de convocatòria.  
c.8. existència de germans matriculats en la residència sol·licitada.  
5.3. Per a acreditar les condicions indicades en la base 5.2, apartats c.5 i c.6 podran autoritzar l'IVAJ a consultar les dades.  
5.4. Per a acreditar les condicions indicades en la base 5.2, apartats c,1, c.2, c.3 i c.4 podran fer-ho mitjançant qualsevol dels mitjans de prova previstos en la normativa autonòmica.  
5.5. Quant a la justificació de la condició de resident i l'existència de germans matriculats en la residència sol·licitada, serà la direcció de cada residència la que emeta certificació sobre aquest tema.  
Si no s'autoritza la consulta o no s'aporta la documentació complementària assenyalada en l'apartat 5.2, no es tindrà en compte a l'efecte de baremació en aquesta convocatòria.  
  
Sisena. Criteris de baremació  
6.1. Valoració de dificultats d'escolarització  
Dificultats d'escolarització per raó de la distància entre el domicili de residència de la persona sol·licitant i la ubicació del centre escolar o universitari on cursarà els estudis sol·licitats, fins a un màxim de 10 punts, d'acord amb la distribució següent:  
Més de 100 km......................................................10 punts  
De 81 fins a 100 km.............................................. 8 punts  
De 66 fins a 80 km.................................................6 punts  
De 51 fins a 65 km................................................ 4 punts  
De 36 fins a 50 km................................................ 2 punts  
De 20 fins a 35 km................................................ 1 punt  
6.2. Valoració acadèmica  
6.2.1. Pel criteri acadèmic es podrà obtindre fins a un màxim de 18 punts, d'acord amb el barem següent:  
a) Nota mitjana de 0 a 0,99 punts??????... 0 punts  
b) Nota mitjana d'1 a 1,99 punts???????. 2 punts  
c) Nota mitjana de 2 a 2,99 punts??????... 4 punts  
d) Nota mitjana de 3 a 3,99 punts??????... 6 punts  
e) Nota mitjana de 4 a 4,99 punts??????... 8 punts  
f) Nota mitjana de 5 a 5,99 punts??????.. 10 punts  
g) Nota mitjana de 6 a 6,99 punts??????. 12 punts  
h) Nota mitjana de 7 a 7,99 punts??????. 14 punts  
i) Nota mitjana de 8 a 8,99 punts??????.. 16 punts  
j) Nota mitjana de 9 a 10 punts???????. 18 punts  
6.2.2. L'aplicació del barem es farà en la forma indicada a continuació:  
a) Per al càlcul de la nota mitjana en els estudis organitzats per assignatures, es dividirà la suma aritmètica de les notes obtingudes pel nombre de les assignatures cursades. A aquest efecte es computarà com a definitiva la nota més alta obtinguda en cada assignatura entre les convocatòries ordinàries i extraordinàries del curs acadèmic 2019/2020 i, només en el cas de no haver cursat estudis durant el referit any acadèmic, les notes obtingudes en l'últim any en què es van realitzar estudis.  
  
b) Les qualificacions obtingudes en les proves d'accés a la universitat no seran tingudes en compte per al càlcul de la nota mitjana.  
c) En els ensenyaments mitjans en què existisca legalment qualificació global per curs, el barem s'aplicarà directament a aquesta qualificació.  
d) Per al càlcul de la nota mitjana en el cas de plans d'estudi estructurats en crèdits, es ponderarà en funció del nombre de crèdits que integra cada assignatura, d'acord amb la fórmula següent:  
  
V = P × Nca  
 Nct  
  
  
V = valor resultant de la ponderació de la nota mitjana obtinguda en cada assignatura  
P = qualificació numèrica de cada assignatura  
Nca = nombre de crèdits que integren l'assignatura  
Nct = nombre de crèdits matriculats en el curs acadèmic que es barema  
  
Els valors resultants de l'aplicació d'aquesta fórmula se sumaran, i el resultat serà la nota mitjana final.  
e) Les qualificacions acadèmiques no numèriques equivaldran a les qualificacions numèriques següents:  
- Matrícula d'honor: 10 punts  
- Excel·lent: 9 punts  
- Notable: 8 punts  
- Bé: 6 punts  
- Suficient o Apte: 5 punts  
- Insuficient o No apte: 2 punts  
- Molt deficient o No presentat: 0 punts  
6.3. Memòria descriptiva de l'activitat a dur a terme. Es valorarà fins a un màxim de 18 punts, d'acord amb el barem següent:  
a) Caràcter innovador del projecte, fins a 6 punts.  
b) Objectius, fins a 6 punts.  
c) Programa d'activitats, fins a 6 punts  
6.4. Altres criteris complementaris:  
a) Orfandat absoluta 3 punts  
b) Desocupació o atur laboral de tots els membres de la unitat familiar 3 punts  
c) Víctima de violència de gènere 3 punts  
d) Família d'acolliment 3 punts  
e) Família monoparental 3 punts  
f) Família nombrosa 3 punts  
g) Condició de resident de la convocatòria 1 punt  
h) Germans matriculats en la residència sol·licitada 1 punt  
  
Setena. Instrucció del procediment  
7.1. La instrucció del procediment correspondrà a les unitats territorials de l'IVAJ de Castelló i d'Alacant, i al Servei d'Instal·lacions i Activitats de l'IVAJ, que podran recaptar de la persona sol·licitant l'aportació addicional de documents o les dades aclaridores que estimen necessàries per a l'examen de la sol·licitud presentada.  
7.2. Si la sol·licitud no reuneix els requisits exigits o no porta adjunta la documentació que, d'acord amb aquesta resolució, s'especifica en la base 5.1, de conformitat amb el que disposa l'article 68 de la Llei 39/2015, i d'acord amb el que preveuen els articles 43 i 45 de l'esmentada llei, aquesta circumstància es farà pública en els taulons oficials d'anuncis dels serveis centrals, de les unitats territorials de l'IVAJ, i de les residències juvenils adscrites a aquest, i també a través de la web de l'IVAJ, http://www.ivaj.es/residencies perquè, en el termini de deu dies, comptats a partir de l'endemà de la notificació, s'esmene la falta o s'acompanye dels documents preceptius i la resta de documentació voluntària a l'efecte de baremació. De no produir-se aquesta esmena en el termini esmentat, s'entendrà que la persona interessada ha desistit de la seua petició i es procedirà a l'arxiu de la seua sol·licitud, després de la prèvia resolució dictada en els termes previstos en l'article 21 de la Llei 39/2015. L'indicat en aquest punt només afecta a la no esmena dels documents requerits assenyalats en la base 5.1.  
D'altra banda, si no es produeïx l'aportació de la documentació complementària assenyalada en la base 5.2, no es tindrà en compte a l'efecte de baremació en aquesta convocatòria.  
  
Huitena. Comissió avaluadora  
8.1. La comissió avaluadora per a l'estudi i valoració de les sol·licituds presentades estarà integrada pels següents membres al servei de la Generalitat, adscrits a l'IVAJ:  
Presidència: La persona titular de la Subdirecció de l'IVAJ o persona substituta  
Vocalies:  
- Cap de la Unitat Territorial de Castelló de l'IVAJ o persona substituta  
- Cap de la Unitat Territorial d'Alacant de l'IVAJ o persona substituta  
- Responsable del Servei d'Instal·lacions i Activitats de l'IVAJ o persona substituta  
- Una persona del Servei d'Instal·lacions i Activitats de l'IVAJ o persona substituta  
Secretaria: Un/a tècnic/a de l'IVAJ.  
8.2. El funcionament de la comissió avaluadora s'ajustarà a les normes que contenen els articles del 15 al 18 de la Llei 40/2015, d'1 d'octubre, de Règim Jurídic del sector Públic.  
8.3. A fi de facilitar l'anàlisi de les sol·licituds presentades, la comissió avaluadora podrà demanar a les persones sol·licitants la informació addicional que considere necessària.  
8.4. La comissió avaluadora redactarà una proposta provisional de resolució que contindrà la relació nominal de persones excloses de la convocatòria, amb la causa d'exclusió; la relació nominal de sol·licitants que han obtingut plaça, si escau, ordenada d'acord amb els criteris establits i el barem recollit en la base sisena, expressant la puntuació total obtinguda i la relació de persones en llista d'espera. Així mateix, es publicarà la llista de les persones que han desistit de la seua sol·licitud, així com la de les renúncies produïdes. Aquestes relacions es faran públiques a les seus de l'IVAJ de València, a les unitats territorials de l'IVAJ d'Alacant i de Castelló de la Plana, i també en la web de l'IVAJ http://www.ivaj.es/residencies i s'obrirà un període de 10 dies hàbils per a presentar qualsevol al·legació. Transcorregut aquest termini, la comissió avaluadora elevarà una proposta de resolució al director general de l'IVAJ. Les al·legacions s'entendran resoltes amb la publicació de la resolució d'adjudicació de places.  
Novena. Resolució de la convocatòria  
9.1. El director general de l'IVAJ, a la vista de la proposta de la comissió avaluadora, resoldrà la convocatòria. En el procediment, en tot cas, hauran de quedar acreditats els fonaments de la resolució que s'adopte.  
9.2. El termini màxim de resolució serà de tres mesos, comptats a partir de l'endemà del dia en què finalitze el termini de presentació de sol·licituds. Si transcorregut aquest termini no haguera recaigut resolució expressa, les sol·licituds presentades podran entendre's desestimades, sense perjudici de l'obligació de resoldre que estableix l'article 21 de la Llei 39/2015.  
9.3. La resolució de la convocatòria es publicarà en el DOGV als efectes previstos en l'article 45 de Llei 39/2015, i es farà pública als serveis centrals i a les unitats territorials de l'IVAJ, així com a les residències juvenils adscrites a l'IVAJ, i a través de la web de l'IVAJ http://www.ivaj.es/residencies.  
  
Desena. Obligacions dels beneficiaris  
10.1. Les persones admeses en les residències es comprometen a romandre-hi durant tot el curs acadèmic lectiu que, en el seu moment, fixe la universitat corresponent i la conselleria competent en matèria d'educació, o fins a acabar el projecte de l'activitat presentada.  
  
10.2. Quota:  
a) Les persones seleccionades hauran d'abonar mensualment el preu establit en el punt 1 de l'annex del Decret 128/2012, de 3 d'agost, del Consell, pel qual es modifica el Decret 209/2001, de 18 de desembre, mitjançant el qual es fixa el règim i les quanties dels preus públics a percebre per l'IVAJ, publicat el 06.08.2012, en el DOGV núm. 6834, en la Correcció d'errors del Decret 128/2012, de 3 d'agost, del Consell, pel qual es modifica el Decret 209/2001, de 18 de desembre (DOGV 6839, 13.08.2012), i, en el seu cas, el que establisca la posterior normativa d'actualització.  
b) Per al curs 2020/2021, els preus establits són:  
  
RESIDÈNCIES PREUS/MES/PERSONA  
 Habitació individual Habitació doble  
Residència juvenil La Florida, d'Alacant 463,50 - -  
Residència juvenil Mare de Déu del Lledó, de Castelló de la Plana - 408,00 -  
Residència juvenil Sant Crist del Mar, de Benicarló - 306,00 -  
  
  
c) El preu s'abonarà en pagaments mensuals que s'hauran de liquidar dins dels 5 primers dies del mes corresponent, excepte els dies del mes de setembre, que s'abonaran en la mensualitat d'octubre. L'obligació del pagament del resident correspondrà a tot el període lectiu escolar oficial del seu nivell d'estudis o del període previst en el projecte a desenvolupar.  
d) Quan l'inici no coincidisca amb el primer dia del mes, les persones residents abonaran, d'aqueix mes inicial, només els dies compresos dins del calendari escolar oficial corresponent al seu nivell d'estudis, i el preu de cada dia serà el resultat de dividir la quota mensual entre 30 dies. Per a l'últim mes del curs, s'aplicarà el mateix criteri.  
  
Les persones interessades que obtinguen plaça una vegada iniciat el curs acadèmic abonaran, en el primer mes d'estada, la part proporcional que corresponga als dies que utilitzen la residència, en els casos en què no coincidisca amb un mes natural complet.  
e) Les persones interessades que abandonen la residència durant el curs escolar sense finalitzar els estudis o l'activitat prevista abonaran la part corresponent als dies de permanència en la residència del mes en què es produïsca l'abandó i, a més, perdran la fiança.  
Les persones interessades que abandonen la residència una vegada finalitzat el curs escolar, però que vulguen allotjar-s'hi per a la realització d'exàmens oficials, o de qualsevol activitat relacionada amb el projecte presentat, hauran de formalitzar la corresponent reserva i abonar el preu de alberguista, conforme al que es preveu en la normativa de preus vigents en la Resolució 9 d'agost de 2012, (DOGV 6846, 23.08.2012), o, en el seu cas, el que establisca la posterior normativa d'actualització.  
Així mateix, les persones residents que no abandonen la residència una vegada finalitzat el curs escolar, i que desitgen allotjar-se en la mateixa per a la realització d'exàmens oficials, o d'activitats relacionades amb el projecte presentat, continuaran tenint la consideració de residents.  
f) En el moment de formalitzar la inscripció, la persona resident farà un pagament de la quantitat equivalent a una quota mensual, en concepte de fiança.  
g) La quantitat ingressada com a fiança respondrà per l'abandó de la residència sense finalitzar els estudis o l'activitat prevista, així com per les obligacions de quotes mensuals no abonades, per despeses no satisfetes i per danys o desperfectes ocasionats i no reparats. Tot això sense perjudici ?en cas que les obligacions, danys o desperfectes foren d'un import superior a la fiança- de la reclamació per la diferència fins a aconseguir el total de l'import.  
h) La quantitat ingressada com a fiança es tornarà en finalitzar l'estada a la residència, excepte les retencions que puguen deduir-se per l'aplicació del paràgraf anterior.  
10.3. En els supòsits d'abandó de la residència per motius acadèmics, com ara la participació en programes d'intercanvi d'estudiants, pràctiques que hagen de realitzar-se en altres localitats i altres situacions assimilables, la persona resident podrà conservar, prèvia sol·licitud, la seua plaça a la residència. En aquests supòsits la persona resident no abonarà la quota durant el període que no romanga a la residència, però no es tornarà la fiança. La seua no reincorporació, en finalitzar el període sol·licitat d'absència de la residència per motius acadèmics, comportarà la pèrdua de la fiança.  
10.4. Davant la falta de pagament de dos mesos, o l'incompliment reiterat del termini de pagament, s'iniciarà l'oportú procediment de requeriment i, si escau, la revocació de la plaça de resident.  
10.5. Les quantitats que les entitats bancàries cobren a l'IVAJ pels rebuts tornats a la residència hauran de ser abonades per la persona resident.  
10.6. Les quantitats a abonar per als cursos successius fins a finalitzar l'estada a la residència seran les que es determine en la convocatòria anual de places, d'acord amb la normativa vigent de preus públics a aplicar per a les activitats i serveis que presta l'IVAJ.  
10.7. Formalització de la inscripció i documentació  
Les persones sol·licitants que obtinguen plaça en el marc de la present convocatòria, hauran de formalitzar la inscripció en la secretaria de la residència en què se'ls hi haja adjudicat la plaça, des del dia 1 de setembre fins a les 14.30 hores del dia 11 de setembre de 2020, i aportaran la documentació següent:  
- Dos fotografies carnet  
- Una fotocòpia de la cartilla o targeta sanitària de la Seguretat Social, o de qualsevol altre document que justifique cobertura mèdica i sanitària  
- El justificant de l'ingrés de la fiança  
L'efectivitat de la resolució d'adjudicació de places quedarà condicionada al compliment de l'expressat en l'apartat anterior. Si en els terminis indicats no es formalitzara la inscripció en la secretaria corresponent mitjançant l'aportació d'aquesta documentació, es dictarà l'oportuna resolució del director general de l'IVAJ, d'acord amb el que estableix l'article 21 de la Llei 39/2015, en la qual es declare l'incompliment d'aquestes obligacions i els efectes corresponents. La plaça que deixa vacant podrà adjudicar-se, d'acord amb els criteris establits en aquesta convocatòria.  
10.8. La persona admesa haurà de matricular-se en el centre docent declarat en el formulari de sol·licitud de plaça, i també realitzar els estudis del nivell igualment declarat en l'esmentada sol·licitud, o dur a terme el projecte de les activitats esportives, culturals o d'índole similar, que haja presentat. En el cas de residents estudiants, abans del 15 de novembre de 2020 hauran de presentar el certificat de matrícula o un document acreditatiu de la matrícula realitzada per al curs 2020/2021.  
10.9. La persona admesa haurà de signar un document en el què conste que es compromet a respectar les normes reguladores de les residències juvenils, i especialment, les mesures i les recomanacions higièniques i sanitàries establides o que es puguen establir al llarg del curs per a evitar el contagi de la Covid-19. En el cas de residents menors d'edat, aquest document l'haurà de signar el pare, la mare o tutor/a. La negativa a signar aqueix document podrà donar lloc al corresponent procediment de revocació de la plaça concedida.  
10.10. En el moment de la incorporació a la residència, les persones residents hauran d'entregar una declaració responsable, en què manifesten no patir ni haver patit els últims 14 dies símptomes relacionats amb la Covid-19, que signaran directament ells o els seus progenitors o tutors, en el cas de ser menors d'edat.  
10.11. Les persones residents admeses en una residència es comprometen al compliment de les seues obligacions acadèmiques, entre les quals figuren l'assistència a classe i l'aprofitament dels estudis. A tal fi, la direcció de la residència podrà demanar als residents l'horari de classes i una còpia de les butlletes de les notes que obtinguen al llarg del curs. Als residents que no aporten les butlletes de notes en el termini que es concedisca, se'ls requerirà per escrit perquè en un termini de deu dies procedisquen a entregar-les en direcció. L'incompliment del termini de lliurament de les notes i/o de les seues obligacions acadèmiques i un rendiment acadèmic negatiu reiterat podrà donar lloc al corresponent procediment de revocació de la plaça concedida.  
10.12. Durant la primera quinzena del mes de maig de cada any, a l'efecte de continuïtat a la residència, les persones beneficiàries presentaran a la direcció de la residència una declaració responsable en què exposen que no s'ha modificat cap dels requisits exigits per a participar en la convocatòria en què van ser admeses, i també una sol·licitud de renovació de plaça en la residència per al següent curs lectiu.  
  
10.13. Una vegada presentada la renovació de plaça, la persona interessada es compromet a continuar en la residència el curs següent. No obstant això, en el cas que presente una sol·licitud de renúncia a la plaça abans del 15 d'agost, se li podrà tornar la fiança.  
  
Onzena. Revocació de la plaça i anul·lació del servei  
11.1. L'incompliment o alteració, per la persona beneficiària, dels requisits i les condicions que van donar lloc a l'atorgament de la plaça, així com l'incompliment de les obligacions assenyalades en la base desena de la present resolució, podran donar lloc al corresponent procediment de revocació de la plaça concedida.  
11.2. Serà causa específica de revocació l'incompliment de les obligacions acadèmiques i un rendiment acadèmic negatiu reiterat, l'organització i la participació en actes que alteren l'ordre o la bona convivència a la residència juvenil, i els que atempten contra els béns de la residència, així com tots aquells actes que menyspreen la dignitat o la intimitat d'altres persones. També es considerarà greu, l'incompliment de les mesures higièniques o sanitàries establides en cada moment per les autoritats sanitàries.  
11.3. En la tramitació del procediment es garantirà, en tot cas, el dret a l'audiència de la persona interessada.  
11.4. Per causes justificades i prèvia comunicació als residents en qüestió amb una antelació mínima d'un mes, excepte causes de força major, l'IVAJ podrà suspendre'ls el servei de residència per un temps determinat i mentre subsistisquen les circumstàncies que van provocar la suspensió.  
  
Dotzena. Renúncia de plaça i devolució de la quota  
12.1. La sol·licitud de renúncia a la plaça es farà sempre per escrit, remetent-la a l'IVAJ o presentant-la al Registre de la seu central de l'IVAJ a València, a les unitats territorials de l'IVAJ d'Alacant i Castelló, a les residències juvenils o en qualsevol dels llocs i mitjans que estableix l'article 16 de la llei 39/2015.  
12.2. Quan les sol·licituds es presenten en una oficina de correus per a ser enviades per correu certificat, s'hauran de presentar en sobre obert, incloent-hi una còpia perquè siga segellada i datada per la persona responsable, i puga acreditar-se'n la presentació.  
12.3. Les sol·licituds de renúncia hauran d'indicar clarament el nom i cognoms del resident, la residència juvenil de què es tracte, així com la data a partir de la qual es fa efectiva la seua renúncia.  
12.4. D'acord amb el que disposa el Decret 103/2014, de 4 de juliol, del Consell, procedirà la devolució de l'import que corresponga quan, per causa no imputable a la persona interessada, no tinga lloc la utilització del servei o no es preste.  
12.5. S'entendrà o assimilarà a causa no imputable a la persona interessada estar afectat per una malaltia que li impedisca l'assistència a la residència per un període igual o superior a dos mesos, degudament justificat mitjançant certificat mèdic oficial, emplenat i signat, o un informe hospitalari.  
12.6. També s'assimilarà a causa no imputable a la persona interessada el trasllat de l'expedient acadèmic a un altre centre educatiu, que s'haurà de justificar amb la documentació acreditativa de l'admissió i la matrícula en el nou centre.  
12.7. El procediment de devolució de les quantitats, en els casos que procedisca, es realitzarà d'acord amb el Decret 182/2014, de 24 d'octubre, del Consell.  
  
Tretzena. Informació detallada sobre el tractament de dades de caràcter personal  
El responsable del tractament de les dades recollides a través del formulari i en el seu cas documentació que s'adjunta és l'Institut Valencià de la Joventut (IVAJ), amb domicili al c/ Hospital, 11, 46544 València i adreça electrònica de contacte residencia\_jhjm@ist.ip i telèfon 266 942 517.  
Dada de contacte del delegat de protecció de dades:   
jxxapduycpljjwoa@adm.vu  
Base jurídica i finalitats del tractament: Amb base jurídica en el compliment de les obligacions legals derivades de la normativa contemplada en la present convocatòria, així com per al compliment d'una missió realitzada en interés públic o en l'exercici de poders públics conferits a l'IVAJ, les dades personals contingudes en el formulari de sol·licitud de plaça i també en la documentació que presenten les persones sol·licitants seran tractades amb les següents finalitats:  
- Recepció de les sol·licituds, verificació del compliment dels requisits, valoració i si escau adjudicació de les places d'allotjament i pensió alimentària d'acord amb les condicions i criteris establits en la present convocatòria.  
- Dur a terme la publicació de les dades en els taulers oficials d'anuncis dels serveis centrals, de les unitats territorials de l'IVAJ, i de les residències juvenils que té adscrites, així com a través de la web de l'IVAJ, http://www.ivaj.es/residencies, d'aquelles sol·licituds que no reunisquen els requisits exigits o no porten adjunta la documentació que, d'acord amb la present resolució, s'especifica en la base 5.1, amb la finalitat de permetre a les persones sol·licitants esmenar la falta o acompanyar els documents preceptius i la resta de documentació.  
- Redactar la proposta provisional de resolució què inclou: la relació nominal de persones excloses de la convocatòria, amb la causa d'exclusió; la relació nominal de sol·licitants que han obtingut plaça, expressant la puntuació total obtinguda i la relació de persones en llista d'espera.  
- Redactar i publicar la llista de les persones que han desistit de la seua sol·licitud, així com la de les renúncies produïdes a les seus de l'IVAJ de València, a les unitats territorials de l'IVAJ d'Alacant i de Castelló de la Plana, i també en la web de l'IVAJ http://www.ivaj.es/residencies per a permetre la presentació d'al·legacions i resoldre-les.  
- Resoldre la convocatòria i publicar la llista d'admissions i adjudicacions en el DOGV i als serveis centrals i unitats territorials de l'IVAJ, així com les residències juvenils adscrites a aquest, i a través de la web de l'IVAJ http://www.ivaj.es/residencies.  
- Enviar informació als adjudicataris amb informació relacionada amb la residència així com mantindre el contacte durant l'estada per a la gestió de qualsevol sol·licitud en relació amb les condicions de residència i serveis inclosos.  
- Dur a terme el cobrament del preu establit en la present resolució, així com, en el seu moment, l'abonament de la fiança.  
- En cas de falta de pagament, iniciar l'oportú procediment de requeriment i, si escau, la revocació de la plaça.  
- Garantir la suspensió de la residència per causes acadèmiques, reservar la plaça, prèvia sol·licitud, i facilitar en el seu cas, la reincorporació.  
- Dur a terme la revocació de la plaça de resident en els casos en què, de conformitat amb el que disposa la present resolució, existisca causa per a això.  
- Tramitar la renúncia de la plaça i dur a terme la devolució de l'import que corresponga quan, es donen les causes previstes en la present resolució.  
- Així mateix, si s'escau, amb base jurídica en el consentiment de les persones interessades o els seus representants legals en el cas de menors, es podran dur a terme fotos de les persones interessades per a informar i promocionar les residències de l'IVAJ i també noves convocatòries en plataformes de comunicació de l'IVAJ, com la seua pàgina web, les xarxes socials i/o fullets informatius.  
Destinataris de les dades: Amb base jurídica en el compliment de les obligacions legals derivada de la normativa contemplada en aquesta resolució, així com per al compliment d'una missió realitzada en interés públic o en l'exercici de poders públics conferits a l'IVAJ, les dades personals podran ser comunicats a la Plataforma Autonòmica d'Interoperabilitat (d'ara en davant PAI) amb la finalitat d'efectuar la comprovació de les dades de residència i identitat de la persona sol·licitant, així com d'altres situacions socioeconòmiques previstes per a la baremació, a altres òrgans de l'Administració Pública amb competència en la matèria, entre els quals, a títol general podrien trobar-se, òrgans autonòmics, locals, estatals, òrgans judicials i Ministeri Fiscal, Tribunal de Comptes, Sindicatura de Comptes, IGAE, Defensor del Poble i Síndic de Greuges, Agència Antifrau de la Comunitat Valenciana, Delegat de Protecció de Dades i uns altres tercers subjectes de dret privat amb interés legítim i/o dret d'accés en el procediment. Així mateix, les dades de les persones beneficiàries de les places es comunicaran a les residències a l'efecte de gestionar l'ocupació de la plaça i condicions de la pensió alimentària.  
  
Encarregats del tractament: Tercers encarregats del tractament podran tindre accés a les dades per encàrrec de l'IVAJ i/o de la Generalitat Valenciana, per a la prestació de serveis, seguint les instruccions i amb les mesures de seguretat i confidencialitat establides en el contracte per encàrrec de tractament.  
Transferències internacionals de dades: No existeixen transferències internacionals de dades.  
Necessitat de la comunicació de les dades per les persones interessades: totes les dades sol·licitades a través del formulari de sol·licitud de plaça així com documentació vinculada són necessàries per a poder tramitar la sol·licitud, per la qual cosa la falta de comunicació d'aquestes dades a l'IVAJ determinarà la impossibilitat de tramitar el procediment i, si escau, la inadmissió de la sol·licitud.  
Termini de conservació de dades: Les dades personals es conservaran durant el temps necessari per a complir amb la finalitat per a la qual es recapten i pels terminis establits en les normes vigents per al compliment d'obligacions i responsabilitats legals, i seran suprimides d'acord amb el que estableix la normativa d'arxius i documentació.  
  
Drets: Les persones interessades poden exercitar els seus drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat. A més, en el seu cas, podrà retirar el consentiment atorgat respecte del tractament de dades per al tractament de la seua imatge en fotografies sense que això afecte la licitud del tractament previ a la seua retirada. L'exercici dels drets podrà dur-se a terme a través de qualsevol de les vies següents:  
a) A través del tràmit electrònic segons s'indica en la Guia del Procediment de Drets ARCO  
b) Enviant la petició a qualsevol de les següents adreces:  
Postal: c/ Hospital, 11, 46001 València.  
Electrònica: pdp\_oone@jhm.pr  
c) De manera presencial en les oficines administratives de l'IVAJ, aportant la sol·licitud corresponent.  
L'exercici dels drets és personalíssim i requerirà la identificació inequívoca de la persona interessada, que podrà realitzar-se en els apartats b) i c) mitjançant fotocòpia del seu document nacional d'identitat, o passaport o un altre document vàlid que l'identifique i, en el seu cas, de la persona que n'ostente la representació, o instruments electrònics equivalents; així com el document o instrument electrònic acreditatiu de tal representació.  
Altres drets: Les persones interessades a més, poden presentar una reclamació a Espanya davant de l'Agència Espanyola de Protecció de Dades (www.agpd.es) i sol·licitar informació i tutela sobre l'exercici dels seus drets. Amb caràcter previ a aquesta reclamació, poden dirigir-se al delegat de protecció de dades de l'IVAJ a través de jmyyiamnsklsonjc@rto.go   
  
  
  
Catorzena. Normativa que cal aplicar a les persones residents  
La normativa a aplicar a les persones residents admeses en el marc d'aquesta convocatòria per als cursos successius fins a finalitzar la seua estada en la residència serà la que determine la convocatòria anual de places.  
  
Quinzena. Acceptació de les bases  
La participació en la present convocatòria implica l'acceptació de les bases que la regulen.